Vzroki za zgago so številni in zelo različni, od prekomerne telesne teže in prenajedanja do prevelike izpostavljenosti stresu, tesnih oblačil in seveda nezdrave prehrane in živil, ki pogosteje povzročajo zgago (agrumi, paradižnik, poprova meta …). Več možnosti za zgago imamo tudi, če se v posteljo odpravljamo takoj po obrokih, kadimo ali jemljemo določena zdravila (acetilsalicilna kislina, antidepresivi, narkotiki, nekatera pomirjevala in zdravila proti astmi). Več težav z zgago imajo tudi nosečnice).